PMIndiaData/PMIndiaSum huggingface dataset:
सुधारीत नागरिकत्व कायद्याचा कुठल्याही भारतीय नागरिकावर परिणाम होणार नाही असे पंतप्रधान नरेंद्र मोदी यांचे लोकसभेत आश्वासन

पंतप्रधान नरेंद्र मोदी यांनी आज राष्ट्रपतींच्या अभिभाषणावरील आभार प्रस्तावाला उत्तर दिले. सुधारित नागरिकत्‍व कायद्याबाबत पंतप्रधानांनी सभागृहाला आश्वस्त केले की यामुळे भारताच्या कुठल्याही नागरिकावर परिणाम होणार नाही. आपल्या भाषणात पंतप्रधानांनी पूर्वीच्या सरकारांच्या विचार प्रक्रियांचा संदर्भ घेतला. ते म्हणाले की, त्यांचेही विचार असेच होते. नरेंद्र मोदी यांनी देशाचे पहिले पंतप्रधान पंडित जवाहरलाल नेहरु यांच्या वक्तव्याचा उल्लेख केला. नेहरु यांनी शेजारील देशांमधील अल्पसंख्याक शरणार्थींना भारताकडून संरक्षण देण्यासाठी आवश्यकता भासल्यास कायद्यात सुधारणा करण्याची तयारी दर्शवली होती. पंतप्रधान म्हणाले की, काही राजकीय पक्ष भारतात विभाजनाचा पाकिस्तानचा कार्यक्रम राबवत आहेत. सुधारित नागरिकत्व कायद्यामुळे कुठल्याही भारतीय नागरिकाचे नागरिकत्व हिरावून घेतले जाणार नाही, असे आश्वासन त्यांनी लोकसभेत दिले. ते म्हणाले, “मला हे स्पष्ट करायचे आहे की सीएएच्या अंमलबजावणीमुळे भारतीय नागरीक, मग ते कुठल्याही धर्म किंवा पंथाचे असोत, त्यांच्यावर याचा कुठलाही परिणाम होणार नाही.”
पंतप्रधान मोदी यांना 3 ऑक्टोबरला ‘युएनईपी चॅम्पियंस ऑफ द  ईयर’पुरस्कार प्रदान केला जाणार

संयुक्त राष्ट्रांचा सर्वोच्च पर्यावरण पुरस्कार ‘युएनईपी चॅम्पियंस ऑफ द ईयर’ यंदा पंतप्रधान नरेंद्र मोदी यांना जाहीर झाला असून उद्या नवी दिल्लीत अनिवासी भारतीय केंद्रात होणाऱ्या एका विशेष कार्यक्रमात त्यांना हा पुरस्कार प्रदान करण्यात येणार आहे. २६ सप्टेंबर रोजी न्यूयॉर्क येथे झालेल्या संयुक्त राष्ट्रांच्या ७३ व्या सर्वसाधारण सभेत त्यांना हा पुरस्कार जाहीर झाला होता. संयुक्त राष्ट्रांचे सरचिटणीस अंतोनियो गुटारेस यांच्या हस्ते त्यांना हा पुरस्कार दिला जाईल. यावेळी पंतप्रधान सभेला संबोधितही करतील. आंतरराष्ट्रीयसौरसहकार्याच्याक्षेत्रातमोदीयांनीघेतलेल्यापुढाकारासाठीतसेचएकदाचवापरल्याजाणाऱ्याप्लास्टिकचे२०२२पर्यतभारतातूनसमूळ उच्चाटनकरण्यासाठीत्यांनीसुरुकेलेल्याअभियानाचीदखलघेतलेल्यांनाहापुरस्कारदेण्यातयेणारआहे. पर्यावरणाच्याक्षेत्रातअतुलनीयकार्यकरणारेराजकीयनेता, सामाजिककार्यकर्ताकिंवाखाजगीक्षेत्रातीलव्यक्तीनादरवर्षी ‘चॅम्पियंसऑफदअर्थ’ हापुरस्कारदिलाजातो.
नववर्षानिमित्त जगभरातील गुजराती बांधवांना पंतप्रधानांच्या शुभेच्छा

पंतप्रधान नरेंद्र मोदी यांनी नववर्षानिमित्त जगभरातील गुजराती बांधवांना शुभेच्छा दिल्या आहेत. दिवाळीच्या दुसऱ्या दिवशी गुजरातींचे नवीन वर्ष सुरु होते. पंतप्रधान म्हणाले ,” आज दिवाळीच्या दुसऱ्या दिवशी गुजरातींचे नवीन वर्ष सुरु होते. जगभरातील गुजराती बांधवाना साल मुबारक . हे वर्ष आनंदाचे जावो .” पी.आई. बी/ बी.गोखले/ एस. काणे
भारत आणि बेलारूस दरम्यान द्विपक्षीय गुंतवणूक करारावरील स्वाक्षरी आणि त्याचे पालन करायला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि बेलारूस दरम्यान द्विपक्षीय गुंतवणूक करारावरील स्वाक्षरी आणि त्याचे पालन करायला मंजुरी दिली आहे. या करारामुळे दोन्ही देशांदरम्यान गुंतवणुकीचा ओघ वाढण्याची शक्यता आहे. या करारामुळे गुंतवणूकदारांचा विश्वास वाढेल आणि त्यामुळे थेट परदेशी गुंतवणूक आणि परदेशातून थेट गुंतवणुकीच्या संधीत वाढ होईल आणि याचा रोजगार निर्मितीवर सकारात्मक परिणाम होईल. बेलारूस यूरेशिअन आर्थिक महासंघाचा सदस्य असल्यामुळे उभय देशांमधील या करारावरील स्वाक्षरी आणि पुष्टी धोरणात्मक उपाययोजनेचे काम करेल. भारताने यापूर्वीच किरगिझ प्रजासत्ताक बरोबर द्विपक्षीय गुंतवणुकीच्या कराराच्या मसुद्याबाबत पुढाकार घेतला आहे आणि रशियाबरोबर नवीन कराराच्या मसुद्याबाबत चर्चा सुरु आहे.
संयुक्त राष्ट्र दिनानिमित्त पंतप्रधानांच्या शुभेच्छा

संयुक्त राष्ट्र दिनानिमित्त पंतप्रधान नरेंद्र मोदी यांनी संयुक्त राष्ट्राला शुभेच्छा दिल्या आहेत. “संयुक्त राष्ट्र दिनानिमित्त शुभेच्छा. जागतिक शांततेला प्रोत्साहन देणे आणि त्यासाठी विविध उपक्रम राबविण्याच्या संयुक्त राष्ट्राच्या प्रयत्नांचे आम्ही कौतुक करतो”, असे पंतप्रधानांनी म्हटले आहे.
जपानचे सुरक्षा मंत्री जेन नाकातानी यांची पंतप्रधानांबरोबर भेट

पंतप्रधान नरेंद्र मोदी यांनी जपानचे संरक्षण मंत्री जेन नाकातानी यांची भेट घेतली. या महिन्याच्या सुरुवातीला ढाका येथे झालेल्या दहशतवादी हल्ल्यात प्राण गमवलेल्या जपानी नागरिकांसाठी त्यांनी शोक व्यक्त केला. पंतप्रधानांनी दहशतवादविरोधी द्विपक्षीय आणि बहुपक्षीय सहकार्याची अपेक्षा व्यक्त केली. नाकातानी यांनी पंतप्रधान नरेंद्र मोदी यांना द्विपक्षीय संरक्षण सहकार्याविषयी घेतलेल्या निर्णयाबद्दल माहिती सांगितली. पंतप्रधानांनी विशाखापट्टणम येथे फेब्रुवारी 2016 मध्ये संम्मिलीत झालेल्या आंतरराष्ट्रीय विमान पाहणीतील सहभाग आणि जून 2016 मध्ये जपानी समुद्रतटावर घेण्यात आलेले मलबार प्रात्यक्षिकबद्दल स्वागत केले. पूर्व आणि दक्षिण पूर्व आशियाच्या विभागीय विकासाबद्दलही पंतप्रधानांना नाकातानी यांनी सविस्तर माहिती सांगितली. पंतप्रधान मोदी यांनी येत्या वर्षात भरवण्यात येणाऱ्या वार्षिक परिषदेमध्ये आपण उपस्थित राहणार असल्याचे सांगितले.
राष्ट्रीय लघु बचत निधीमध्ये १. ४. २०१६ पासून गुंतवणूक करण्यातून राज्यांना वगळण्याला केंद्रीय मंत्रिमंडळाची मंजुर

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने अरुणाचल प्रदेश, दिल्ली,केरळ आणि मध्य प्रदेश या राज्यांखेरीज अन्य राज्ये/ केंद्रशासित प्रदेशांना राष्ट्रीय लघु बचत निधीमध्ये १. ४. २०१६ पासून गुंतवणूक करण्यातून वगळण्याला मंजुरी दिली. खाद्यान्न अनुदानाच्या गरजा पूर्ण करण्यासाठी भारतीय अन्न महामंडळाला राष्ट्रीय लघु बचत निधीमधून ४५ हजार कोटी रुपयांचे एकरकमी कर्ज द्यायला मंत्रिमंडळाने मंजुरी दिली. या निर्णयाच्या अंमलबजावणीमुळे कोणताही अतिरिक्त खर्च येणार नाही. अन्नधान्य अनुदानात घट होईल. अरुणाचल प्रदेश, दिल्ली,केरळ आणि मध्य प्रदेश या राज्यांना राष्ट्रीय लघु बचत निधीतुन कर्ज मिळत राहील , २६ अन्य राज्ये आणि पुदुचेरी जे बाजारातून कर्ज घेण्यास पात्र आहेत , त्यांनी राष्ट्रीय लघु बचत निधीतून कर्ज न घेण्याचा निर्णय घेतला आहे.
आकडेवारी गोळा करण्यासंबंधातल्या 2008  च्या कायद्यात सुधारणा करायला केंद्रीय मंत्रिमंडळाची मंजुरी

आकडेवारी गोळा करण्यासंबंधातल्या 2008 च्या कायद्याची कार्यकक्षा जम्मू काश्मीरपर्यंत वाढवणारे विधेयक संसदेत सादर करण्याच्या प्रस्तावाला केंद्रीय मंत्रिमंडळाने मंजुरी दिली आहे. राज्यघटनेच्या 17 व्या परिशिष्टात असलेल्या पहिल्या सूचीमध्ये ( केंद्रीय सूची ) आणि तिसऱ्या सूचीमध्ये (समवर्ती सूची) येणाऱ्या, जम्मू काश्मीरला लागू असणाऱ्या विषयांशी संबंधित मुद्द्यावरच्या आकडेवारीला राज्यघटनेच्या 17 व्या परिशिष्टात असलेल्या पहिल्या सूचीमध्ये ( केंद्रीय सूची ) आणि तिसऱ्या सूचीमध्ये (समवर्ती सूची) येणाऱ्या, जम्मू काश्मीरला लागू असणाऱ्या विषयांशी संबंधित मुद्द्यावरच्या आकडेवारी संदर्भात ही कार्यकक्षा विस्तारण्यात येणार आहे.यासुधारणेमुळे जम्मू काश्मीर मधे आकडेवारी जमा करणाऱ्या यंत्रणेला मजबुती मिळणार आहे. या सुधारणेमुळे, राज्यघटनेत, राज्यांसाठी राखीव नसलेल्या(जम्मू काश्मीरला लागू असलेल्या) विषयापर्यंत या कायद्याची व्याप्ती वाढणार आहे. केंद्रात आणि प्रत्येक राज्यात तसेच केंद्रशासित प्रदेशात नोडल अधिकाऱ्याची नियुक्ती करण्यात येणार असल्यामुळे आकडेवारी बाबतच्या माहितीचा समन्वय राखला जाईल. तसेच सरकारी खात्यांना सल्ला पुरवला जाईल त्यामुळे कामाची द्विरुक्ती टाळता येणार आहे. पूर्वपीठिका आर्थिक, लोकसंख्या, सामाजिक, विज्ञान तसेच पर्यावरणविषयक मुद्द्यांबाबत आकडेवारी गोळा करण्या साठी 2008 चा आकडेवारी गोळा करण्याबाबतचा कायदा करण्यात आला. जम्मू काश्मीर वगळता संपूर्ण भारतात हा कायदा लागू करण्यात आला.
पंतप्रधान 20 ऑक्टोबर रोजी जागतिक तेल आणि वायू क्षेत्रातील सीईओ आणि तज्ञांशी साधणार संवाद

पंतप्रधान नरेंद्र मोदी 20 ऑक्टोबर, 2021 रोजी संध्याकाळी 6 वाजता व्हिडिओ कॉन्फरन्सिंगद्वारे जागतिक तेल आणि वायू क्षेत्रातील मुख्य कार्यकारी अधिकारी आणि तज्ञांशी संवाद साधणार आहेत. 2016 मध्ये सुरू झालेल्या या उपक्रमाचा हा सहावा वार्षिक संवाद आहे. या क्षेत्रातील महत्वाच्या मुद्द्यांवर विचारविनिमय करणारे तेल आणि वायू क्षेत्रातील जागतिक नेते यात सहभागी होतात, भारताबरोबर सहकार्य आणि गुंतवणूकीच्या संभाव्य क्षेत्रांचा ते शोध घेतात. स्वच्छ वाढ आणि शाश्वततेला प्रोत्साहन आहे ही आगामी संवादाची व्यापक संकल्पना आहे. परस्परसंवाद, भारतातील हायड्रोकार्बन क्षेत्रातील अन्वेषण आणि उत्पादनाला प्रोत्साहन देणे, ऊर्जा स्वातंत्र्य, वायू आधारित अर्थव्यवस्था, कमी उत्सर्जन- स्वच्छ आणि ऊर्जा कार्यक्षम उपायांद्वारे, हरित हायड्रोजन अर्थव्यवस्था, जैवइंधनाचे उत्पादन वाढवणे आणि टाकाऊतून संपत्तीनिर्मिती यासारख्या क्षेत्रांवर संवादात लक्ष केंद्रित केले जाणार आहे. या विचारांच्या देवाणघेवाणीत आघाडीच्या बहुराष्ट्रीय संस्था आणि आंतरराष्ट्रीय संस्थाचे सीईओ आणि तज्ञ सहभागी होणार आहेत. यावेळी केंद्रीय पेट्रोलियम आणि नैसर्गिक वायू मंत्री उपस्थित राहणार आहेत.
आयएएस प्रशिक्षणार्थीनी महात्मा गांधींचा मंत्र ध्यानी धरावा – पंतप्रधान

पंतप्रधान नरेंद्र मोदी यांनी आज भारतीय प्रशासनिक सेवेतल्या 2015 च्या तुकडीतल्या 181 प्रशिक्षणार्थींबरोबर संवाद साधला. या प्रशिक्षणार्थींनी, निर्णय घेताना महात्मा गांधीजींचा, गरीबातल्या गरीबाचे कल्याण साधण्याचा मंत्र ध्यानात ठेवावा असे पंतप्रधान म्हणाले. भारतीय प्रशासकीय सेवेत दाखल होण्यापूर्वी अनेक प्रशिक्षणार्थींनी खाजगी क्षेत्रात काम केले आहे याची दखल घेत त्यांचे याआधीचे काम म्हणजे नोकरी होती तर आता ते सेवेत दाखल होत आहेत. ईशान्येकडच्या राज्यांच्या प्रगती आणि दळणवळणाच्या महत्त्वावर भर देतानाच ईशान्येकडच्या राज्यांची प्रगती झाली तर संपूर्ण देशाची आगेकूच जोमाने होईल असे पंतप्रधान म्हणाले. गेल्या चार दशकात केलेली भारत भ्रमंती आणि गुजरातचे मुख्यमंत्री म्हणून घेतलेला अनुभव पंतप्रधान म्हणून काम करताना आपल्याला उपयुक्त ठरल्याचे एका प्रश्नाच्या उत्तरात त्यांनी सांगितले.
जी-20 शिखर परिषदेच्या पार्श्वभूमीवर पंतप्रधानांची विविध नेत्यांशी द्विपक्षीय चर्चा

जी-20 शिखर परिषदेच्या पार्श्वभूमीवर पंतप्रधान नरेंद्र मोदी यांनी तुर्कस्थानमधल्या अंताल्या इथं ऑस्ट्रेलियाचे पंतप्रधान माल्कम टर्नबुल यांची भेट घेतली. भारत-ऑस्ट्रेलिया नागरी अणु कराराची प्रक्रिया पूर्ण झाल्याचे दोन्ही देशांच्या पंतप्रधानांनी यावेळी जाहीर केले. प्रशासकीय व्यवस्थेसह सर्व प्रक्रिया पूर्ण झाल्याने भारत-ऑस्ट्रेलिया नागरी अणु करार आता लागू होईल. पंतप्रधान नरेंद्र मोदी यांनी माल्कम टर्नबुल यांचे आभार मानत हा नागरी अणु करार महत्वाचा असून विश्वासाचे प्रतिक असल्याचे म्हटले आहे. युरोपियन परिषदेचे अध्यक्ष डोनाल्ड ट्रस्क तसंच युरोपियन कमिशनचे अध्यक्ष जीन क्लाऊडे जंकेर यांचीही पंतप्रधानांनी भेट घेतली.
13 व्या ब्रिक्स शिखर परिषदेत पंतप्रधानांचे उद्‌घाटनपर भाषण

नवी दिल्ली, 9 सप्टेंबर 2021 महामहिम राष्ट्राध्यक्ष पुतिन, राष्ट्राध्यक्ष शी, राष्ट्राध्यक्ष रामाफोसा, राष्ट्राध्यक्ष बोल्सोनारो, नमस्कार, या ब्रिक्स शिखर परिषदेत मी तुम्हा सर्वांचे स्वागत करतो. ब्रिक्सच्या 15 व्या वर्धापन दिनानिमित्त या शिखर परिषदेचे अध्यक्षपद भूषविणे ही माझ्यासाठी आणि भारतासाठी खूप आनंदाची बाब आहे. तुमच्यासोबत होत असलेल्या या शिखर परिषदेचा तपशीलवार अजेंडा आपल्याकडे आहे. जर तुम्ही सर्व सहमत असाल तर आपण हा अजेंडा स्वीकारू शकतो. धन्यवाद, अजेंडा आता स्वीकारला गेला आहे. महामहिम ! एकदा हा अजेंडा स्वीकारला गेला की आपण सर्वजण आपले सुरुवातीचे भाषण थोडक्यात देऊ शकतो. सुरुवातीचे भाषण प्रथम देण्याचे स्वातंत्र्य मी घेईन.मग मी तुमच्यामधील प्रत्येक महामहिम यांना तुमच्या सुरुवातीच्या भाषणासाठी आमंत्रित करेन. या अध्यक्षपदाच्या काळात भारताला सर्व ब्रिक्स भागीदारांकडून आणि प्रत्येकाकडून पूर्ण सहकार्य मिळाले आहे आणि यासाठी मी तुम्हा सर्वांचा मनापासून आभारी आहे.ब्रिक्स मंचाने गेल्या दीड दशकांत अनेक कामगिरी केल्या आहेत.आज आपण जगातील उदयोन्मुख अर्थव्यवस्थांसाठी एक प्रभावी आवाज आहोत.हा मंच विकसनशील देशांच्या प्राधान्यांवर लक्ष केंद्रित करण्यासाठीदेखील उपयुक्त ठरला आहे. ब्रिक्सने नवीन विकास बँक, आकस्मिकता राखीव व्यवस्था आणि ऊर्जा संशोधन सहकार्य व्यासपीठ यांसारख्या सामर्थ्यशाली संस्था तयार केल्या आहेत.आपल्याला अभिमान वाटेल असे बरेच काही आहे, यात काही शंका नाही.मात्र ,आपण जास्त आत्मसंतुष्ट होऊ नये आणि आगामी 15 वर्षांत ब्रिक्स आणखी अधिक परीणामाभिमुख राहील हे सुनिश्चित करणे हे देखील महत्त्वाचे आहे. भारताने आपल्या अध्यक्षपदाच्या कार्यकाळासाठी निवडलेली ‘ब्रिक्स@15: सातत्य, एकत्रीकरण आणि सहमतीसाठी आंतर ब्रिक्स सहकार्य ’ ही संकल्पना नेमके हेच प्राधान्य दर्शवते. हे चार Cs एक प्रकारे आमच्या ब्रिक्स भागीदारीची मूलभूत तत्त्वे आहेत. या वर्षी, कोविडने निर्माण केलेली आव्हाने असतानासुद्धा 150 हून अधिक ब्रिक्स बैठका आणि कार्यक्रम आयोजित केले गेले, त्यापैकी 20 पेक्षा जास्त मंत्री स्तरावरचे होते. पारंपरिक क्षेत्रात सहकार्य वाढवण्याबरोबरच आपण ब्रिक्स अजेंडा आणखी विस्तृत करण्यासाठी प्रयत्न केले आहेत.या संदर्भात, ब्रिक्सने अनेक ‘फर्स्ट्स‘ साध्य केले आहेत म्हणजे अनेक गोष्टी पहिल्यांदाच करण्यात आल्या आहेत. .अगदी अलीकडेच पहिली ब्रिक्स डिजिटल शिखर परिषद झाली. तंत्रज्ञानाच्या मदतीने आरोग्याची व्याप्ती वाढवण्यासाठी हे एक अभिनव पाऊल आहे.नोव्हेंबरमध्ये आपले जलसंपदा मंत्री ब्रिक्सच्या स्वरूपात पहिल्यांदा बैठक घेणार आहेत. ‘बहुपक्षीय प्रणालींचे बळकटीकरण आणि सुधारणा ‘ या विषयावर ब्रीक्समध्ये सामूहिक भूमिका घेतल्याची ही पहिलीच वेळ आहे. आपण ब्रिक्स दहशतवादाविरोधातील कृती आराखडा देखील स्वीकारला आहे.आपल्या अंतराळ संस्थांमधील रिमोट सेन्सिंग उपग्रह संरचना संदर्भातील करारामुळे सहकार्याचा एक नवीन अध्याय सुरू झाला आहे.आपल्या सीमाशुल्क विभागांच्या सहकार्याने, ब्रिक्समधील आंतर-व्यापार सुलभ होईल. आभासी माध्यमातून ब्रिक्स लसीकरण संशोधन आणि विकास केंद्र सुरू करण्याबाबतही एकमत झाले आहे. हरित पर्यटनाबाबतची ब्रिक्स आघाडी हा आणखी एक नवीन उपक्रम आहे. महामहिम ! या सर्व नवीन उपक्रमांमुळे केवळ आपल्या नागरिकांनाच फायदा होणार नाही तर आगामी काही वर्षांमध्ये ब्रिक्स एक संस्था म्हणून अनुरूप राहण्यास सक्षम होईल. मला विश्वास आहे की, आजची बैठक आपल्याला ब्रिक्सला आणखी उपयुक्त बनवण्यासाठी योग्य दिशेने मार्गदर्शन करेल. आपण महत्त्वाच्या जागतिक आणि प्रादेशिक बाबींवरही चर्चा करणार आहोत. मी आता तुम्हा सर्वांना तुमच्या सुरुवातीच्या भाषणासाठी आमंत्रित करतो.
पुणे मेट्रो रेल्वे प्रकल्पाचे (पहिला टप्पा) पंतप्रधानांच्या हस्ते भूमिपूजन

पंतप्रधान नरेंद्र मोदी यांनी पुणे मेट्रो प्रकल्पाच्या पहिल्या टप्प्याचे आज भूमिपूजन केले. भारतात शहरीकरण झपाट्याने होत असल्याने खेड्यातल्या जनतेचे जीवनमान उंचावणे आणि शहरी भागातल्या समस्यांचे निराकरण करण्यासाठी दूरवरचा विचार करणे अशा दोन मार्गांनी काम करणे आवश्यक असल्याचे पंतप्रधानांनी विशाल जनसमुदायाला संबोधित करतांना सांगितले. भविष्यासाठी आखणीकरणे गरजेचे आहे असे सांगतांना प्रत्येक गोष्ट राजकीय दृष्टीकोनातून पाहिली जाऊ शकत नाही, असेही पंतप्रधानांनी स्पष्ट केले. शहरांची वाढ लक्षात घेऊन पर्याप्त नियोजन असायला हवे, असेही पंतप्रधान म्हणाले. झपाट्याने शहरीकरण होणाऱ्या गावांसाठी सरकार रुर्बन मिशनवर काम करत असल्याचे त्यांनी सांगितले. हाती घेतलेले प्रकल्प नियोजित वेळेतच पूर्ण होतील, याकडेही सरकारचा कटाक्ष असल्याचे पंतप्रधान म्हणाले. गॅस ग्रीड, वॉटर ग्रीड, डिजिटल नेटवर्क, अंतराळ तंत्रज्ञान आणि शेतकऱ्यांच्या मदतीसाठी तंत्रज्ञानाचा वापर यासाठी सरकार कार्यरत असल्याचे पंतप्रधान म्हणाले. कायद्यासमोर प्रत्येक जण समान आहे आणि प्रत्येकाला कायद्याचे पालन करायला हवे, असे सांगून भ्रष्टाचार आणि काळ्यापैशाचा नायनाट याआधीच केला गेला असता, तर आपल्याला हा निर्णय घ्यावा लागला नसता, असेही पंतप्रधान म्हणाले. पुणे ही विद्यानगरी असून, ऑनलाईन बँकिंग आणि उपलब्ध सुविधांचा शोध घेण्यातही या शहरांने पुढाकार घ्यावा, अशी अपेक्षा त्यांनी व्यक्त केली. महाराष्ट्राचे राज्यपाल चे.विद्यासागर राव, मुख्यमंत्री देवेंद्र फडणवीस, केंद्रीय नागरी विकास मंत्री वेंकय्या नायडू, केंद्रीय भूपृष्ठ वाहतूक मंत्री नितीन गडकरी, केंद्रीय मनुष्यबळ विकास मंत्री प्रकाश जावडेकर, ज्येष्ठ नेते शरद पवार, पुण्याचे पालक मंत्री गिरीश बापट, राज्याचे सामाजिक न्याय राज्यमंत्री दिलीप कांबळे, अनिल शिरोळे, शिवाजीराव अढळराव पाटील, श्रीरंग बारणे, सुप्रिया सुळे हे खासदार आणि इतर मान्यवर यावेळी उपस्थित होते. पुणे मेट्रो रेल्वे प्रकल्पाविषयी :- महाराष्ट्र मेट्रो रेल कॉर्पोरेशन अंतर्गत येणाऱ्या आणि पुणे महानगरपालिकेतर्फे राबवण्यात येणाऱ्या या प्रकल्पासाठी 11 हजार 420 कोटी रुपयांचा खर्च अपेक्षित आहे. पहिल्या टप्प्यात पुणे मेट्रो रेल्वे प्रकल्पाच्या 31.254 किलोमीटर लांबीच्या 2 कॉरीडॉरचा विकास करण्यात येणार आहे. पिंपरी-चिंचवड ते स्वारगेट हा 16.589 किलोमीटर (11.57 किलोमीटर उन्नत आणि 5.019 किलोमीटर भूमीगत) आणि वनज ते रामवाडी या 14.665 किलोमीटर संपूर्ण उन्नत मार्गांचा या दोन कॉरीडॉरमधे समावेश आहे. झपाट्याने वाढणाऱ्या शहराच्या शाश्वत विकासासाठी हा प्रस्तावित प्रकल्प उपयुक्त ठरणार आहे. वाहतुकीच्या इतर साधनांशी आणि महत्त्वाच्या प्रवासी स्थानकांशी संलग्न अशी स्थानकांची ठिकाणे ठेवण्यात आली आहेत. वाहतूक कोंडीच्या मार्गावरुन जाणाऱ्या या मेट्रो रेल्वे प्रकल्पामुळे प्रवाशांना ये-जा करण्यासाठी आवश्यक असणारी सुलभता मिळणार आहे. या मेट्रो कॉरीडॉरमुळे 50 लाख लोकांना फायदा होईल, अशी अपेक्षा आहे.
मुंबईतल्या इमारत दुर्घटनेत झालेल्या जीवितहानीबद्दल पंतप्रधानांनी व्यक्त केले दु:ख

मुंबईतल्या डोंगरी येथे इमारत कोसळून झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे. ‘मुंबईतील डोंगरी येथे इमारत कोसळून झालेली दुर्घटना वेदनादायी आहे. या दुर्घटनेत मृत पावलेल्या व्यक्तींच्या कुटुंबियांच्या दुःखात मी सहभागी आहे. जखमी व्यक्ती लवकर बऱ्या होवोत अशी प्रार्थना करतो. महाराष्ट्र सरकार, एनडीआरएफ आणि स्थानिक प्रशासन मदत आणि बचाव कार्य करत आहेत’ असे पंतप्रधानांनी म्हटले आहे.
ब्रिक्स नेत्यांची हॅमबर्ग येथे अनौपचारिक बैठक

ब्रिक्समधील पाच सदस्य राष्ट्रांच्या प्रमुखांची आज जर्मनीत हॅमबर्ग येथे अनौपचारिक बैठक झाली. जी-20 शिखर परिषदेसाठी हे सर्व नेते जर्मनीला गेले आहेत. येत्या सप्टेंबर महिन्यात चीनच्या झियामेन येथे नववी ब्रिक्स परिषद होणार आहे. त्याची पूर्वतयारी म्हणून आज ही बैठक झाली. ब्रिक्स नेत्यांचे चीनमध्ये स्वागत करण्यास आपण उत्सुक असल्याचे चीनचे राष्ट्राध्यक्ष शी जिनपिंग यांनी सांगितले. या बैठकीत ब्रिक्स परिषदेची तयारी आणि विषयांवर नेत्यांनी चर्चा केली. ब्रिक्स परिषदेने दहशतवाद आणि जागतिक अर्थव्यवस्थेबाबत नेतृत्व करायला हवे अशी अपेक्षा पंतप्रधान नरेंद्र मोदी यांनी व्यक्त केली. जी-20 शिखर परिषदेने एकत्रित रित्या दहशतवादाला मिळणारे आर्थिक बळ संरक्षण पाठिंबा आणि प्रायोजकत्व याचा खंबीरपणे विरोध करायला हवा, असेही ते म्हणाले. जागतिक अर्थव्यवस्थेच्या शाश्वत सुधारणांसाठी सर्वांनी एकत्रित येण्याची गरज व्यक्त करतांनाच मोदी यांनी भारतात केलेल्या आर्थिक सुधारणांची माहिती दिली. व्यापारासारख्या क्षेत्रात जोपासला जाणारा संरक्षणवादाचा विरोध करायला हवा, असेही ते म्हणाले. पॅरिस करार पूर्णपणे अंमलात आणण्यासाठी भारत वचनबध्द आहे याचा त्यांनी पुनरुच्चार केला. जागतिक पातळीवरही हवामान बदलाचा एकत्रित सामना व्हायला हवा, असेही ते म्हणाले. ब्रिक्स रेटिंग एजन्सी लवकरात लवकर स्थापन केली जावी तसेच आफ्रिकेच्या विकासासाठी सर्वांनी एकत्र यावे असे मोदी म्हणाले. ब्रिक्स राष्ट्रातील जनतेचा परस्परांशी संवाद वाढणे गरजेचे आहे, असे त्यांनी सांगितले. राष्ट्राध्यक्ष शि जिनपिंग यांच्या अध्यक्षतेखाली ब्रिक्सची समाधानकारक प्रगती होत असल्याचे सांगत नवव्या ब्रिक्स परिषदेत संपूर्ण सहकार्य करण्याचे आश्वासन मोदी यांनी दिले. दहशतवादाविरोधात भारताने घेतलेल्या कठोर भूमिकेचे चीनचे राष्ट्राध्यक्ष शि जिनपिंग यांनी कौतुक केले. तसेच गोवा ब्रिक्स परिषदेत भारताच्या अध्यक्षतेखाली घेतलेल्या निर्णयावरही त्यांनी समाधान व्यक्त केले. आर्थिक आणि सामाजिक विकासात भारताला मिळालेल्या यशाचेही जिनपिंग यांनी कौतुक केले.
केशवानंद भारती यांच्या निधनाबद्दल पंतप्रधानांनी व्यक्त केला शोक ; समाजसेवेसाठी त्यांनी दिलेल्या योगदानाचे केले स्मरण

पंतप्रधान नरेंद्र मोदी यांनी केशवानंद भारती यांच्या निधनाबद्दल दुःख व्यक्त केले आहे. पंतप्रधान म्हणाले, “पूज्य केशवानंद भारती जी यांनी समाजसेवेसाठी आणि दलित जनतेचे सशक्तीकरण करण्याप्रति दिलेल्या योगदानाबद्दल आपण नेहमीच त्यांचे स्मरण करू. त्यांनी भारताची समृद्ध संस्कृती आणि आपल्या महान राज्यघटनेवर मनापासून प्रेम केले. ते अनेक पिढ्यांना प्रेरणा देत राहतील. ओम शांती.”
केंद्रीय माहिती आयोगाच्या दहाव्या वार्षिक परिषदेत पंतप्रधानांचे वक्तव्य

माहितीच्या अधिकारामुळे सामान्य माणसाला केवळ माहिती जाणून घ्यायचाच अधिकार मिळाला नाही तर सत्तेत असलेल्यांना सवाल करण्याचा अधिकारही मिळाला आहे असे पंतप्रधान नरेंद्र मोदी म्हणाले. केंद्रीय माहिती आयोगाच्या दहाव्या वार्षिक परिषदेत बोलतांना पंतप्रधान म्हणाले की, केंद्र सरकारचा “डिजिटल इंडिया” उपक्रम माहिती अधिकाराला पूरक आहे. कारण माहिती ऑनलाईन उपलब्ध केल्यामुळे पारदर्शकता येते आणि त्यामुळे विश्वास निर्माण होतो. पंतप्रधानांनी कोळसा खाण क्षेत्र, स्पेक्ट्रम आणि एफ्‌एम्‌ रेडियो परवान्यांच्या लिलावाचा उल्लेख केला आणि म्हणाले की जनतेला सर्वप्रथम माहिती दिली जायला हवी. सरकारमधील माहिती दडवून ठेवण्याचा दृष्टिकोन बंद करण्याचे आवाहन पंतप्रधानांनी केले. लोकांवर संशय घेण्यापेक्षा लोकांवर विश्वास ठेवून प्रशासकीय प्रक्रिया पार पाडावी असे ते म्हणाले. माहितीचा अधिकार हे सुशासनाचे साधन बनल्याचे पंतप्रधान म्हणाले. प्रकल्पांच्या प्रगतीवर देखरेख ठेवण्यासाठी पंतप्रधान कार्यालयात विकसित करण्यात आलेला “प्रगती” मंच कसा क्रियाशील झाला याबाबतही त्यांनी माहिती दिली.
श्री गुरु ग्रंथ साहिब जी च्या प्रकाश पूरब निमित्त पंतप्रधान नरेंद्र मोदी यांनी दिल्या शुभेच्छा

श्री गुरु ग्रंथ साहिबजी च्या पहिल्या प्रकाश पूरब च्या मंगलदिनानिमित्त पंतप्रधान नरेंद्र मोदी यांनी शीख बांधवांना शुभेच्छा दिल्या आहेत. “ श्री गुरु ग्रंथ साहिब आपल्याला सेवा आणि करुणेची शिकवण देतो आणि आपल्यातील सौहार्द वृद्धिंगत करतो. एका न्याय्य आणि समतेच्या समाजाची निर्मिती करण्यासाठी हा ग्रन्थ आपल्या सर्वांसाठी पथदर्शक आहे. कधीही अन्यायासमोर झुकू नका, अशी शिकवण हा ग्रंथ आपल्याला देतो, श्री गुरु ग्रंथ साहिबच्या पहिल्या प्रकाश पूरबनिमित्त सर्वांना शुभेच्छा! श्री गुरु ग्रंथ साहिबची पवित्र शिकवण आणि ज्ञानाने संपूर्ण जग उजळून गेले आहे. या ग्रंथापासून प्रेरणा घेत, शिखांनी जागतिक स्तरावर अनेक क्षेत्रात मोठे काम आणि सेवा केली आहे. त्यांचे धैर्य आणि दयाभावना अत्यंत कौतुकास्पद आहे. श्री गुरु ग्रंथ साहिब जी चे मार्गदर्शन संपूर्ण मानवतेला कायम मिळत राहो.” असे पंतप्रधानांनी आपल्या शुभेच्छा संदेशात म्हटले आहे.  —
पंजाबच्या मुख्यमंत्री पदाच्या शपथ ग्रहण पश्चात कॅप्टन अमरिंदर सिंग यांचे पंतप्रधानांकडून अभिनंदन

कॅप्टन अमरिंदर सिंग यांनी पंजाबचे मुख्यमंत्री म्हणून शपथ ग्रहण केल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. “कॅप्टन अमरिंदर सिंग यांनी पंजाबचे मुख्यमंत्री म्हणून शपथ ग्रहण केल्याबद्दल त्यांचे अभिनंदन. पंजाबच्या विकासाच्या दृष्टीने काम करण्यासाठी माझ्या शुभेच्छा,” असे पंतप्रधानांनी म्हटले आहे.
ग्वाल्हेर रस्ता अपघातातल्या मृतांच्या नातेवाईकांना पंतप्रधानांकडून मदत मंजूर

नवी दिल्ली, 23 मार्च 2021 मध्यप्रदेशातील ग्वाल्हेर येथे झालेल्या रस्ते अपघातातल्या मृत व्यक्तींच्या जवळच्या नातेवाईकाला पंतप्रधान नरेंद्र मोदी यांच्याकडून मदत मंजूर करण्यात आली आहे. पंतप्रधान राष्ट्रीय मदत निधीतून प्रत्येकी दोन लाख रुपयांची मदत मंजूर करण्यात आली आहे. तसेच, गंभीर जखमींना 50 हजार रुपयांची मदत जाहीर करण्यात आली आहे.
कार्नेगी एन्डॉमेंन्ट फॉर इंटरनॅशनल पीसच्या शिष्टमंडळाने पंतप्रधानांची भेट घेतली

कार्नेगी एन्डॉमेंन्ट फॉर इंटरनॅशनल पीसच्या शिष्टमंडळाने पंतप्रधान नरेंद्र मोदी यांची आज भेट घेतली. विल्यम बर्नस्‌ यांच्या नेतृत्वाखाली हे शिष्टमंडळ आले होते. भारतात केंद्र उघडण्याच्या त्यांच्या पुढाकाराचे पंतप्रधानांनी स्वागत केले. देशाची लोकशाही प्रथा आणि उदार विचार यातून प्रतिबिंबीत होत असल्याचे पंतप्रधान म्हणाले. मुक्त कलेच्या संशोधनपर वातावरणाला या केंद्रामुळे आणखी प्रोत्साहन मिळेल, तसेच भारत, अमेरिका आणि उर्वरित जगातली धोरणात्मक भागीदारी दृढ होईल, अशी आशा पंतप्रधानांनी व्यक्त केली.
प्रथम विश्वयुद्धात शहिद झालेल्या भारतीय सैनिकांना पंतप्रधानांनी  वाहिली  श्रद्धांजली

पंतप्रधान नरेंद्र मोदी यांनी पहिल्या महायुद्धात शहिद झालेल्या भारतीय सैनिकांना श्रद्धांजली . " आज पहिल्या भयंकर महायुद्धाला शंभर वर्ष पूर्ण झाली असून, आम्ही वचन दिल्याप्रमाणे, भारत यापुढेही, शांतता आणि बंधुत्वाच्या वातावरणात पुढे काम करण्याची प्रतिज्ञा करतो जेणेकरुन युद्धांमुळे झालेल्या मृत्यू आणि विनाशाची पुनरावृत्ती होणार नाही." असे पंतप्रधानांनी सैनिकांना श्रद्धांजली वाहताना सांगितले पहिल्या विश्व युद्धात लढलेल्या आपल्या बहादुर सैनिकांचे भारताला स्मरण आहे. ते एक युद्ध वाहिलीहोते, ज्यात भारत थेट गुंतलेला नव्हता तरीही शांततेसाठी आमचे सैनिक जगभर लढले. फ्रान्समधील न्यूव्हे – चॅपेल मेमोरियलमध्ये आणि प्रथम विश्वयुद्धात भारताच्या भूमिकेशी संबंधित असलेल्या इस्रायलच्या हाइफाच्या स्मारकांमध्ये मला श्रद्धांजली अर्पण करण्याचा सन्मान मिळाला आहे. जेव्हा पंतप्रधान बेंजामिन नेतन्याहू भारतात आले तेव्हा त्यांनी, "हैफा चौकातील तीन मुर्ती " येथे श्रद्धांजली अर्पण केली,असे पंतप्रधान म्हणाले.
“द बर्ड्‌स ऑफ बन्नी ग्रासलँड” पुस्तकाचं पंतप्रधानांच्या हस्ते प्रकाशन

पंतप्रधान नरेंद्र मोदी यांन आज नवी दिल्लीत “ द बर्ड्‌स ऑफ बन्नी ग्रासलँड” या पुस्तकाचं प्रकाशन केले. गुजरातची मरुभूमी परिसंस्था संस्था, जी यु आय डी ई च्या शास्त्रज्ञांनी हे पुस्तक पंतप्रधानांना भेट दिले. गुजरातमधल्या कच्छ भागात बन्नी वनात आढळणाऱ्या 250 हून अधिक पक्ष्यांच्या जातींचे संशोधन या पुस्तकात आहे. भुज येथे असलेली जी यु आय डी ई ही संस्था गेल्या 15 वर्षांपासून, वनस्पती, पक्षी आणि सागरी जैवविविधतेवर संशोधन करते आहे.
श्रीमती डोरिस फ्रान्सिस यांच्यावरील उपचारांसाठी पंतप्रधान राष्ट्रीय मदतनिधीतून 3 लाख रुपयांची मदत मंजू

पंतप्रधान नरेंद्र मोदी यांनी डोरिस फ्रान्सिस यांच्यावरील उपचारांसाठी पंतप्रधान राष्ट्रीय मदत निधीतून 3 लाख रुपयांची मदत मंजूर केली. श्रीमती डोरिस फ्रान्सिस यांचे कार्य तसेच त्यांना झालेल्या कर्करोगाबाबतच्या वृत्ताची पंतप्रधानांनी दखल घेतली. नवी दिल्लीतील एम्स रुगणालयात डोरिस फ्रान्सिस यांच्यावर उपचार सुरू आहेत. त्यांची सर्वतोपरी काळजी घेण्याची विनंती रुग्णालय प्रशासनाला करण्यात आली आहे. रुग्णालय आणि फ्रान्सिस यांच्या कुटुंबीयांना मदत मंजूर केल्याबाबत कळवण्यात आले आहे. गाझियाबादच्या रहिवासी असलेल्या डोरिस फ्रान्सिस या राष्ट्रीय महामार्गावरील व्यस्त जोडरस्त्यावर वाहतुकीचे नियंत्रण करण्याचे काम स्वच्छेने करण्याबाबत सर्वांना परिचित आहेत.
“परीक्षा पे चर्चा 2021″  या  कार्यक्रमा अंतर्गत पंतप्रधान  7 एप्रिल  2021 ला विद्यार्थी, शिक्षक आणि पालकांशी साधणार संवाद

पंतप्रधान नरेंद्र मोदी “परीक्षा पे चर्चा 2021" या कार्यक्रमा अंतर्गत 7 एप्रिल 2021 ला, जगभरातल्या विद्यार्थी, शिक्षक आणि पालकांशी संध्याकाळी सात वाजता दूर दृश्य प्रणालीद्वारे संवाद साधणार आहेत. ‘नवे स्वरूप, विस्तृत विषयांवरचे अनेक उद्बोधक प्रश्न आणि आपल्या शूर #ExamWarriors अर्थात परीक्षा योद्ध्यांशी, पालक आणि शिक्षकांशी संस्मरणीय चर्चा’, असे पंतप्रधानांनी ट्वीटर वर म्हटले आहे. 7 एप्रिलला संध्याकाळी सात वाजता पहा ‘परीक्षा पे चर्चा’ #PPC2021"